钦定古今图书集成/理学汇编/学行典/第220卷 > 高钿
## 钦定古今图书集成/理学汇编/学行典/第220卷 > 高钿

按《零陵县志》：“高钿，号鼎恒，乙卯举于乡，公车屡上不
偶，乃谒选，得华州守。州号难治，公至则惩猾吏，祛积
蠹，兴利除害，爱民若子，民奉之若慈母，期年而州大
治。是时总制以首荐及钿，钿念父年逾八十，恐不能
以朝夕待，每对客言及，辄涕泗流连，居恒常自抑郁，
遂称病，作陈情疏遍上当道，始得以养亲予归。钿性”
孝友严重，虽宦成，必肃衣冠侍左右。有弟五人，友于
惟均。归一年而父卒，钿亦以过哀毁，立捐馆舍。华人
闻之，为之祀公于“名宦祠。”子四人：曰涺、曰汲、曰沆、曰
灏，为诸生，皆食饩于庠。孙八人，曾孙二十馀人。